  Туспуктэм: Россиысь тодосъя академилэн Урал ёзэтысьтыз Эскеронъёсъя удмурт федерал центрлэн пресс-службаез Наталия Сильвестрова Пичи Пурга ёросысь «Уромской» опытной станциын ю тысь октыны-калтыны кутскизы. Туннэ нуналлы 312 гектарысь 1 сюрс 580 тонна озимой чабей утялтӥзы. Со сярысь Россиысь тодосъя академилэн Урал ёзэтысьтыз Эскеронъёсъя удмурт федерал центрлэн пресс-службаез ивортӥз. Урожайлэн ӟечлыкез гектарысь 50,6 центнер луиз. Со Пичи Пурга ёросъя шоро-куспо возьматэмъёслэсь (гектарысь 25,6 центнер) кык поллы пала но элькунъя шоро-куспо возьматэмъёслэсь (гектарысь 22,3 центнер) 2,2 поллы тросгес. « Уромскойын ми кыкетӥ арзэ урожаез утялтӥськомы ни, но таяз арын адӟимы, опытной станциез азинтонъя шонер стратегия бырйимы шуыса. Асьме тодосчиосмылэн ужзы, тодослыко амалъёсты кутон но индустриальной партнёрмылэмь – «Компак» огазеяськонлэсь луонлыкъёссэс кутон бадӟым пайда вайиз. Сыӵе ужасъёсын но партнёръёсын ужмы арысь аре умогес но умойгес луоз! » Алексей Семенихин, Россиысь тодосъя академилэн Урал ёзэтысьтыз Эскеронъёсъя удмурт федерал центрлэн администрациезлэн кивалтӥсез Тодэ вайытом, опытной станцие выль гурт возёт техника басьтӥзы вал. Тегъёс: гуртвозёс ютысь ПичиПурга Удмуртия  